Supa paré

Supa paré; Volvariella volvacea; Jamur merang; nyaéta hiji supa anu asalna tina kulawarga Pluteaceae. Ieu supa anu paling loba dibudidayakeun utamana di wewengkon  Asia Wétan jeung  Asia Tenggara anu mibanda iklim  tropis aya ogé  subtropis.

Disebut supa  paré , pangaruh tina   basa Tionghoa cǎogū (Hanzi:草菇) hartina supa paré. Ieu supa mibanda ngaran latin (Volvariella volvacea, sinonim: Volvaria volvacea, Agaricus volvaceus, Amanita virgata atawa  Vaginata virgata) ogé  kulat jumpung dina basa  basa Acéh, dina basa Inggris disebut ogé Chinese mushroom (straw mushroom).

Ciri mandiri 
Supa paré anu masih kénéh ngora tacan ligar, wujudna kawas endog baruleud, kelirna coklat aya ogé anu kulawu. Mangsa geus ligar, pileus/topina  mangkak kawas aseupan nangkub kelirna coklat kolot nepika kulawu.  Palebah tangkalna (stape) mibanda kelir coklat ngora. Supa paré anu loba dijual dipasar pikeun di  konsumsi ilaharna masih kénéh kudu/tacan mangkak ligar.

Niléy gizi jeung kandungan séjéna  dina supa paré : 
Cai : 93.3%
Kalsium : 30 mg/g
Fosfat : 37 mg/g
Zat Beusi : 0.9 mg/g
Tiamin (Vit B) : 0.03 mg/g
Riboflavin (Vit. B12) : 0.01 mg/g
Niasin : 1.7 mg/g
Vitamin C : 1.7 mg/g
Kalori : 24 mg/gProtein 1.8%
Lemak : 0.3%, 
Karbohidrat : 12-48%.

Supa paré bisa dikonsumsi kalawan aman, sabada diasakan. Aranjeuna henteu kalaporkeun mibanda racun anu ngabahayakeun pikeun manusa.

Budidaya
Hirup supa paré sarua jeung supa-supa séjén dimimitian tina spora (basidiospora), ieu bakal sirungan ngawujud hifa tayalian kawas ramabat leutik.
Hipa ieu bakal tuluy ngagedéan jadi miselium, wujudna ngagéblég lalaunan baris robah ngawujud buleud ogé aya anu lonyod ieu sok disebut (pinhead).
Ieu bakal terus ngagedéan anu disebut stadia, mimitina sagedé kancing lila kalilaan jadi sagedé endog.

Supa paré anu ngahaja dibudidayakeun ilaharna ditempatkeun dina rohangan husus anu diesebut  kumbung.
Sarua jeung ngaranna ieu supa bisa hirup kalawan subur dina média jarami/ meranganu dikomposkeun saméméhna. Tapi ka dieunakeun, ieu supa loba ogé anu dipelak dina media tina kompos runtah kertas, manggar/popongkol buah salak minyak, kompos tangkal cau , jeung  kompos bio massa séjéna. Numutkeun panalungtikan, runtah  kapas mangrupa media tanam anu pang alusna boh dina tempat hirup anapon hasilna. Supa paré dipiwanoh ogé warm mushroom, alatan bisa hirup dina kaayaan suhu rohangan anu lumayan panas, kurang leuwih 30-38 °C kalayan suhu anu merenah dina 35 °C.

Tutumbu kaluar 
 Hal ihwal jamur: waspada lebih baik daripada keracunan

Dicutat tina

Supa
Sayuran
 Pluteaceae